Document ID: /roh_data/filtered/fineweb-2-filterrobots_roh.jsonl.gz/65503

Da sias uras ha ella emprendì fotolaboranta, quai mastergn è sa midà radicalmain cun la digitalisaziun. Cura ch'ella è turnada enavos tar il mastergn, suenter la pausa d'uffants, ha ella fatg quasi in segund emprendissadi, di Ida Sgier Casanova. Quai che schabegiava pli baud en la stanza stgira è oz ina lavur avant il computer.
«Malgrà corona, jau hai fotografà dapli nozzas il 2020 ch'auters onns.»
Turas da skis e viandar èn per ella la cumpensaziun tar il mastergn, ma er lura fa ella fotografias. Ina fotografa è adina fotografa, era en il temp liber u sch'ils biadisvegnan sin visita. Sco apicultura sa scolescha ella mintga onn vinavant. Mo uschia po ella lavurar cun il sigil d'aur che garantescha mel d'avieuls d'auta qualitad.